b"\n_START_ARTICLE_\nEva Longoria\n_START_SECTION_\nZgodnje \xc5\xbeivljenje\n_START_PARAGRAPH_\nEva Longoria Parker se je kot Eva Jacqueline Longoria rodila 15. marca 1975 v Corpus Christi, Nueces County, Teksas, Zdru\xc5\xbeene dr\xc5\xbeave Amerike kot h\xc4\x8di mehi\xc5\xa1kih star\xc5\xa1ev Enriquea Longorie, Jr. in Elle Eve Mireles. Vzgojena je bila v duhu kr\xc5\xa1\xc4\x8danske vere. Eva Longoria je najmlaj\xc5\xa1a izmed \xc5\xa1tirih h\xc4\x8dera, njenim sestram pa je ime Elizabeth Judina, Emily Jeannette in Esmeralda Josephina. Njena dru\xc5\xbeina je v Teksasu \xc5\xbeivela \xc5\xbee preden so se oblikovale Zdru\xc5\xbeene dr\xc5\xbeave Amerike in se na to obmo\xc4\x8dje naselili angle\xc5\xa1ko-govore\xc4\x8di prebivalci._NEWLINE_Kljub temu, da so generacije dru\xc5\xbeine obdelovale kmetijske povr\xc5\xa1ine, je imela dru\xc5\xbeina pogosto zelo malo denarja; Enrique in Ella sta se ve\xc4\x8d let trudila, da bi svojim h\xc4\x8deram zagotovila ustrezno vzgojo. V intervjuju v oddaji The Oprah Winfrey Show leta 2006 je Eva Longoria Parker gledalcem prikazala vpogled v stiske, s katerimi se je soo\xc4\x8dala v otro\xc5\xa1tvu, saj je odra\xc5\xa1\xc4\x8dala v revni dru\xc5\xbeini; na lokaciji dru\xc5\xbeinske kmetije je namestila kamere in prikazala, kak\xc5\xa1no je bilo njeno otro\xc5\xa1tvo. Eva Longoria je priznala, da se je finan\xc4\x8dno stanje dru\xc5\xbeine izbolj\xc5\xa1alo \xc5\xa1ele, ko je uspela v igralskem poslu. V intervjuju z novinarko revije Dateline, Stone Phillips, je dejala, da so jo njene sestre pred uspehom ve\xc4\x8dkrat ignorirale. \xc2\xbbOdrasla sem kot grdi ra\xc4\x8dek. V\xc4\x8dasih so me klicale 'la prieta fea,' kar pomeni 'tista grdo temna',\xc2\xab\xc2\xa0je dejala._NEWLINE_Eva Longoria je originalno \xc5\xbeelela postati fotomodel in poslala svoje fotografije ve\xc4\x8d modnim agencijam, vendar so jo zaradi njene vi\xc5\xa1ine vse zavrnile. \xc5\xa0olala se je na \xc5\xa1oli Marvin P. Baker Middle School in kasneje na \xc5\xa1oli Roy Miller High School; nazadnje je dobila akademsko diplomo iz kineziologije na univerzi Texas A&M University-Kingsville. V letu 1998 je dobila naslov Miss Corpus Christi, USA. Po kon\xc4\x8danem kolid\xc5\xbeu se je prijavila na tekmovanje talentov, ki jo je pripeljalo do Los Angelesa, Kalifornija, kjer je kmalu za tem podpisala pogodbo z igralskim agentom.\n_START_SECTION_\nOstala dela\n_START_PARAGRAPH_\nV januarju leta 2007 je Eva Longoria Parker izbrana za prvi obraz Bebe Sport. Pojavila se je v pomladno-poletni kampanji, za katero jo je fotografiral Greg Kadel. Igralka ima tudi podpisano pogodbo z L'Or\xc3\xa9al in Hanes, New York & Co._NEWLINE_Eva Longoria Parker je podpisala pogodbo s sladoledi Magnum, Heineken, in z L'Or\xc3\xa9al. Je del Microsoftove kampanje \xc2\xbbI'm A PC\xc2\xab, ona in Tony Parker pa se trenutno pojavljata v kampanji za London Fog._NEWLINE_V aprilu leta 2010 je Eva Longoria izdala svojo prvo di\xc5\xa1avo, \xc2\xbbEva by Eva Longoria\xc2\xab.\n_START_SECTION_\nZasebno \xc5\xbeivljenje\n_START_PARAGRAPH_\nEva Longoria ima prete\xc5\xbeno evropske in armenske korenine, ki so jih zasledili pri njenem dedku v devetem kolenu, Lorenzu Suarezu de Longorii (roj. v Oviedu, 1592), ki se je odselil leta 1603 v Viceroyalty of New Spain (\xc5\xa1pansko: Virreinato de Nueva Espa\xc3\xb1a), danes Mehika in \xc4\x8digar dru\xc5\xbeina izvira iz majhne vasice, imenovane Llongoria, Belmonte de Miranda, Asturias, \xc5\xa0panija. Priimek Longoria je kastiljskega izvora._NEWLINE_Po preizkavah, ki jih je izvedel profesor Henry Louis Gates, Jr. iz univerze Harvard v letu 2010 za PBS-jevo serijo Faces of America (Obrazi Amerike), ima Eva Longoria Parker 75\xc2\xa0% evropskih (\xc5\xa1panskih), 22\xc2\xa0% azijskih (armenske) in 3\xc2\xa0% afri\xc5\xa1kih korenin. \xc4\x8cez generacije so se predniki Longoriove preselili na sever preko dana\xc5\xa1nje meje med Mehiko in Zdru\xc5\xbeenimi dr\xc5\xbeavami Amerike. V letu 1767 je njen dedek v sedmem kolenu prejel skoraj 4000 arov zemlje okoli Rio Grandea od kralja \xc5\xa0panije. Skozi stoletja je zemlja ostajala v dru\xc5\xbeini in dru\xc5\xbeina jo je obdr\xc5\xbeala tudi med naseljevanjem angle\xc5\xa1ko-govore\xc4\x8dega prebivalstva, vojno med Mehiko in ZDA in ameri\xc5\xa1ko dr\xc5\xbeavljansko vojno._NEWLINE_Eva Longoria se je poro\xc4\x8dila s soigralcem iz televizijske serije General Hospital Tyler Christopher, njun zakon pa je trajal od leta 2002 do leta 2004._NEWLINE_30. novembra 2006 se je zaro\xc4\x8dila z NBA-jevim branilcem Tonyjem Parkerjem. Poro\xc4\x8dila sta se v petek, 6. julija 2007 v Parizu, kakor je zahteval francoski zakon. Temu je sledila tradicionalna kr\xc5\xa1\xc4\x8danska poroka v cerkvi Saint-Germain l'Auxerrois v Parizu, Francija v soboto 7. julija 2007._NEWLINE_Njun zakon je bil prvi\xc4\x8d na preizku\xc5\xa1nji, ko je francoska manekenka Alexandra Paressant trdila, da je imela afero s Tonyjem Parkerjem. Oba, Tony Parker in Eva Longoria Parker sta odlo\xc4\x8dno zanikala te obto\xc5\xbebe, njuni tiskovni predstavniki pa so dejali: \xc2\xbbVsi slavni pari so ve\xc4\x8dkrat \xc5\xbertve tak\xc5\xa1nih stvari, kar njihovo razmerje postavi na preizku\xc5\xa1njo. Sploh pa ni prvi\xc4\x8d, da je ta \xc5\xbeenska uporabila \xc5\xa1portnika, da bi javnost postavila v slabo lu\xc4\x8d.\xc2\xab Tony Parker je nazadnje vlo\xc5\xbeil to\xc5\xbebo za 20 milijonov $ proti spletni strani, ki je prva objavila te govorice. Spletna stran je kasneje navedla veliko razlogov za objavo in opravi\xc4\x8dilo: \xc2\xbbX17online.com in X7, Inc. ob\xc5\xbealujeta, da so ju gd\xc4\x8d. Paressant in njeni predstavniki zavedli ter se opravi\xc4\x8dujejo g. Parkerju za kakr\xc5\xa1no koli \xc5\xa1kodo ali neprijetnosti, ki jih je objava povzro\xc4\x8dila njemu ali njegovi \xc5\xbeeni.\xc2\xab_NEWLINE_Leta 2008 je Eva Longoria odprla restavracijo v zahodnem Hollywoodu imenovano Beso, kar v \xc5\xa1pan\xc5\xa1\xc4\x8dini pomeni \xc2\xbbpoljub\xc2\xab. Ona in njen poslovni partner Todd English sta drugo restavracijo v Las Vegasu decembra 2009. V hollywoodski restavraciji so posneli pilot za resni\xc4\x8dnostno serijo Beso: Waiting on Fame, ki bo pozno leta 2010 iz\xc5\xa1la na kanalu VH1._NEWLINE_Leta 2009 se je vpisala v program politi\xc4\x8dne znanosti na univerzi Cal State University, Northridge. Eva Longoria Parker svojo odlo\xc4\x8ditev obrazlo\xc5\xbeila: \xc2\xbbNa \xc5\xa1tudij sem se vpisala zaradi mojega sodelovanja z NCLR in mojih dobrodelnih del, saj si zares \xc5\xbeelim ve\xc4\x8d verodostojnega razumevanja moje dru\xc5\xbebe in spremeniti marsi kaj.\xc2\xab_NEWLINE_V septembru 2009 je Eva Longoria Parker prejela naziv dvo-partizanske komisije, ki je izdala nalogo dolo\xc4\x8danja izvedljivosti kreacije muzeja National Museum of the American Latino._NEWLINE_Ko bodo posneli zadnjo sezono serije Razo\xc4\x8darane gospodinje se Eva Longoria Parker namerava s svojim mo\xc5\xbeem Tonyjem Parkerjem preseliti v Francijo. Izrazila je nekoliko nejasnosti s kolegico iz Razo\xc4\x8daranih gospodinj, igralko Nicolette Sheridan, ki je vlo\xc5\xbeila to\xc5\xbebo proti kreatorju serije, Marcu Cherryju.\n_START_SECTION_\nDobrodelnost\n_START_PARAGRAPH_\nEva Longoria Parker je leta 2006 ustanovila organizacijo Eva's Heroes, dobrodelno organizacijo, ki pomaga razvojno invalidnim otrokom. Je govornica za dobrodelno organizacijo PADRES Contra El Cancer. Za dobrodelne namene je podpisovala \xc4\x8devlje za projekt Spirit of Women Red Shoe Celebrity Auction. Podpira tudi dobrodelne organizacije, kot so Clothes Off Our Back Foundation, National Center for Missing and Exploited Children, National Stroke Association, Project HOME in St. Jude Children's Research Hospital. Eva Longoria Parker producira Shine Global Inc.-jev prihajajo\xc4\x8di dokumentarni film The Harvest, ki govori o 500.000 otrocih kmetijskih delavcev v gospodarstvu ZDA, trenutno pa \xc5\xa1e vedno zbirajo denar za film._NEWLINE_Eva Longoria je bila imenovana za dobrodelno osebo leta s strani revije Hollywood Reporter za \xc2\xbbnjeno zavezanost k latinskim ameri\xc4\x8danom in pomo\xc4\x8d skupnosti.\xc2\xab Leta 2009 se je pojavila v televizijski oddaji Fort Boyard, kjer je za organizacijo Make-A-Wish Foundation 20.000 \xe2\x82\xac.\n_START_SECTION_\nOpomba\n_START_PARAGRAPH_\nKljub podobnosti med imenoma, Eva Longoria in igralec Tampa Bay Rays, Evan Longoria nista povezana. Kakorkoli \xc5\xbee, ko so Tampa Bay Rays zmagali na ameri\xc5\xa1kem bejzbolskem tekmovanju leta 2008, mu je poslala steklenico \xc5\xa1ampanjca in se mu v opombi zahvalila, ker bo obdr\xc5\xbeal priimek v svoji dru\xc5\xbeini."